Tasekla tamaziɣt d tin i d-yellan d tanesbaɣurt s tewsatin-is ama d tid n tatrarit neɣ d tid n timawit tansayit. Ungal d tawsit si tewsatin n tatrarit i d-yennulfan deg iseggasen n 40 ; tilin n tewsit-agi yegla-d s unerni d useḥbiber ɣef wayen yellan yakan seg yiḍrisen n yal tawsit ama d wid n tesrit : umyiten, timucuha, inzan d lemunatg, neɣ d iḍrisen n tmedyazt. Aseḥbiber ɣef yiḍrisen n timawit yella-d s usemres d usekcem-nsen deg yiḍrisen-nniden ama s talɣa n yimedyaten neɣ s talɣa n ccfawat d usegzi n yineḍruyen, Md: asemres n yiḍrisen n umyi am win n teslit n wenẓar neɣ wid yessemres umeskar yura-n ungal-agi i d-nefren i ukatay-nneɣ segsen umyi n Tleṭṭaṭ, amsekcem-agi yella-d iwakken ad d-ilal uḍris atrar amaynut.